Jul 22,2017
ఇండియన్‌ బ్యాంక్‌ లాభాల్లో 21% వృద్ధి
ముంబయి: ప్రభుత్వ రంగ బ్యాంకింగ్‌ ఇండియన్‌ బ్యాంక్‌ మెరుగైన ఆర్థిక ఫలితాలను ప్రకటించింది. ప్రస్తుత ఆర్థిక సంవత్సరం జూన్‌ ముగిసిన త్రైమాసికంలో ఇండియన్‌ బ్యాంకు నికర లాభం 21శాతం వృద్ధి చెంది రూ.372 కోట్లకు చేరాయి. 2016 ఏప్రిల్‌-జూన్‌లో బ్యాంకు నికర లాభం రూ.307 కోట్లుగా ఉంది. నికర వడ్డీపై ఆదాయం 18శాతం పెరిగి రూ.1,237కోట్లు నుంచి రూ.1,460కోట్లకు ఎగిశాయి. ఇతర ఆదాయం (రుసుములు, కమీషన్లు, ట్రెజరీ రెవెన్యూ) రూ.441 కోట్ల నుంచి 48శాతం వృద్ధి చెంది రూ.652కోట్లకు పెరిగాయి. జూన్‌ మాసంలో ఇండియన్‌ బ్యాంకు కేటాయింపులు (ప్రొవిజనింగ్స్‌) రెండింతలు పెరిగాయి. ఈ త్రైమాసికంలో నిరర్ధక ఆస్తులు (ఎన్‌పీఏలు) కేటాయింపులు రూ.327 కోట్ల నుంచి రూ.681 కోట్లకు చేరాయి. ఇక స్థూల నిరర్ధక ఆస్తులు 6.97శాతం నుంచి 7.21శాతానికి పెరిగాయి. అయితే నికర ఎన్‌పీఏలు మాత్రం 4.48శాతం నుంచి 4.05శాతంతో మెరుగుదల నమోదు చేసింది.
మీ స్నేహితులకు రికమెండ్ చెయ్యండి